Adorem les ceres, ens encanten, i ens agrada explorar noves maneres de crear amb elles. Una manera que hem explorat recentment és transferir la cera des d'una cartolina acolorida a un paper en blanc utilitzant un llapis ben afilat per a fer pressió. Jugant amb els colors de les ceres, en transferir-los, els colors es combinen de manera que la línia es torna de colors canviants. Dibuix i casualitat. El procediment és senzill, relaxant i preciós.